Obstarávateľ: Marta Kozárová, 951 05 Malý Cetín 12

IČO: 34866159

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky: Linka na pozberovú úpravu**

**Opis predmetu zákazky:** Dodávka zariadení na pozberovú úpravu.

**Spôsob predloženia ponuky:** Výlučne elektronicky. Vyplňte prosím priložený formulár ponuky, predložte scan vo formáte PDF vrátane podpisu a pečiatky.

**Požadovaná špecifikácia jednotlivých technologických zariadení:**

1. **bubnová práčka** - automatický proces umývania zeleniny (zemiaky a koreňová zelenina) s riadeným vypúšťaním kalov zo spodnej časti nádrže (nastaviteľné pneumatické ventily, vyžadujú si prívod stlačeného vzduchu pre otváranie/zatváranie ventilov) a automatickou kontrolou hladiny vody v bubne práčky. Objem nádrže na vodu min 1 m3
2. **valcový sušič** – počet valcov 10ks vrátane invertora pre reguláciu rýchlosti otáčania valcov. Pracovná šírka min. 800mm.
3. **orezávač cibule** - je určený na predpredajné spracovanie cibule - rezanie usušenej stonky, korienkov

a odstránenie uvoľnenej šupky, rýchlosť otáčania 2 kotúčových nožov je možné regulovať invertorom. Pracovná šírka min. 800mm.

1. **inšpekčný stôl + dopravník** - v štandardnej výbave je vrchné osvetlenie, odpadový kanál (stredový) a dopravník pre manipuláciu s odseparovaným odpadom (napr. pre plnenie debien). Pracovná šírka min. 1000mm a pracovná dĺžka min. 3000mm.
2. **kombinačná váha** – kombinačná váha z nehrdzavejúcej ocele pre všetky druhy produktov. Rozsah váženia od 1000g do 10kg. Objem váhového košíka min. 5l. Dávkovanie produktu sústavou vibračných dráh alebo pásových dopravníkov. Požiadavka na umývanie netlakovou vodou.
3. **carry-fresh balička** – vertikálna kontinuálna balička, ktorá si sama tvaruje a uzatvorí vrecko z nekonečného pásu navinutého v rolke, pričom výsledný obal je kombináciou plastu a sieťoviny, ku ktorému pripája úchyt. Rýchlosť balenia min. 20 balení za minútu. Stroj dokáže vytvárať obal podľa zadanej dĺžky alebo značiek na obalovom materiáli.
4. **baliaci stroj do sieťových vriec vrátane baliaceho stolíka** –stroj na balenie zemiakov, zeleniny a podobných produktov je určený pre automatické balenie do sieťového úpletu, dodávaného v roliach, pre balenie po 5 – 25 kg. Šírka vreca min. 300mm, výška min. 300mm. Súčasťou je baliaci okrúhly stôl**.** Výkonnosť stroja min. 10 balení/min (pri balení 10 kg vriec).
5. **paletizér s automatickým ovíjaním paliet** –uzavreté vrecia sú pásom spod šijacieho zariadenia transportované do paletizéra. Špeciálny dizajn valčekov zaistí urovnanie vreca. Vynášač vriec vynesie vrece do čeľustí, ktoré uchopia vrece a uložia ho do predvolenej pozície na paletu. Paletizér môže ukladať vrecia na palety s rozmermi: 1,6 x 1,2 m, 1,2 x 1,0 m, alebo 1,2 x 0,8 m. Výkonnosť stroja min. 500 uložených vriec/hodinu. Automatické ovíjanie ukladanej palety.
6. **plnoautomatický kliper** –baliaci stroj pre plnoautomatické balenie rozmanitej škály produktov, napr. zemiakov a cibule. Kliper spolupracuje so všetkými typmi váh. Klipovacia hlava vybavená automatickým čistením. Stroj obsahuje zariadenie na vloženie potlačeného štítku pod kovový klip. Automatická výmena obalového materiálu.
7. **automatická plnička prepraviek s dopravníkom** –plnič prepraviek 600 x 400 mm s pohybom prepraviek po dĺžke. Tlmenie pádu produktu. Vibrácia nosného dopravníka.
8. **termotransferová tlačiareň** – každý baliaci stroj bude vybavený krokovou termotransferovou tlačiarňou. Rýchlosť tlače min. 30mm za sekundu. Rozlíšenie min. 300 DPI. Softvér pre vizuálny návrh tlačovej úlohy. Prenos dát pomocou USB, LAN, RS232. Držiak tlačiarne prispôsobený konkrétnemu baliacemu stroju.
9. **dopravné cesty** –kvôli univerzálnosti celej linky sú nevyhnuté rôzne dopravné cesty pre všetky kategórie produktov. Pásové dopravníky s PVC pásmi s rôznym prevedením podľa typu produktu.
10. **kompresor** –klinovým remeňom poháňaný piestový kompresor s 2 valcami a dvojstupňovou kompresiou na tlak 10-15 barov.Objem tlakovej nádoby min 250 l, sací výkon min. 550 l/min.
11. **nadradená riadiaca elektronika –** systém pre efektívne a funkčné riadenie celej technologickej linky podľa stavu strojov a toku produktu. Ovládanie linky pomocou bezpečného napätia 12 alebo 24 VDC. Rozšíriteľnosť o LCD displej. Štandardné priemyselné komunikačné protokoly – RS232, RS485, I2C, SPI, UART.